作者：吴潜
词牌/韵律：贺新郎

paragraphs: 汲水驱炎热。
晚些儿、披衣露坐，待他凉月。
俄顷银盘从海际，推上璇霄璧阙。
尽散作、满怀冰雪。
万里河潢收卷去，掩长庚、弧矢光都灭。
一大片，琉璃揭。
玉□擣药何时歇。
几千年、阴晴隐现，团圆亏缺。
月缺还圆人但老，重换朱颜无诀。
想旧日、嫦娥心别。
且吸琼浆斟北斗，尽今来、古往俱休说。
香茉莉，正清绝。